google/wiki40b huggingface dataset:
Elvesanger

Utseende

Elvesangeren er fra 13,5 til 15 cm stor. Den voksne fuglen har en gråbrun rygg og en lysegrå underside. Undersiden av stjerten er mørkere og har hvite fjærspisser som gir et kontrastfylt mønster. Begge kjønn har likt utseende. Unge fugler har en mer gulaktig underside. på brystet har den noen svake streker (eller flekker), noen individer har svært utydelig strekning.

Hekking

Elvesangeren legger fra 5 til 7 egg i et reir på marken, helst under en busk. Eggene ruges ut i løpet av knappe 14 dager. De blir matet av begge foreldrene.

Lyd

Lyden er en kraftig metallisk surring, (som en symaskin), kan minne litt om gresshoppesanger men kraftigere og mer metallisk.
Stian Thoresen

Biografi

Stian Thoresen spiller gitar, bass og keyboard, og var trommeslager & vokalist på Dimmu Borgir sitt debutalbum For All Tid fra 1994.
Thoresen spiller også i Chrome Division og har tidligere vært medlem av Fimbulwinter, og Starkness. I perioden august 1996 – februar 1997 var han midlertidig studio keyboardist for bandet Nocturnal Breed. I 2009 startet han Ov HELL sammen med King, og debutalbumet kom 8. februar 2010.
Hardangertunnelen

Kilder

Hardangertunnelen, ein moglegeheit for både Kvam og Statnett www.kvam.no
Hanscom Air Force Base

Hanscom Air Force Base  (IATA: BED, ICAO: KBED) er en av det amerikanske flyvåpenets flystasjoner, og ligger i Bedford i Massachusetts, om lag 20 km nordvest for Boston.
Flystasjonen er oppkalt etter piloten Laurence G. Hanscom, og ble opprettet i juli 1941.
I dag er Hanscom Air Force Base hovedsenter for det amerikanske luftvåpenets «Electronic System Center». 66th Air Base Wing er stasjonert på Hanscom. Basen har tilsammen 7 763 ansatte, hvorav 1 229 er militært personell i aktiv tjeneste. Det årlige driftsbudsjettet (2008) er på 3,3 milliarder dollar.
Kantonesisk

Kantonesisk eller Yue (tradisjonell kinesisk: 粵語; forenklet kinesisk: 粤语, kantonesisk: Yuet'yue; Mandarin pinyin: Yueyu, lit. «Yụe-(Guangdong)-språk») er et sinotibetansk språk som snakkes i Sør-Kina med Hongkong-området som kjerneområde. Kantonesisk er et utpreget tonespråk. 
Det er helt klart et eget språk. Noen kinesere omtaler det som en dialekt, selv om det er mer forskjellig fra standard han-tale enn norsk er fra engelsk.

Kantonesisk eller Yue?

Språkforskere vil foretrekke å kalle språkgruppen for yue, og reservere kantonesisk for den dialekt (prestisjedialekt) som tales i og rundt Guangzhou. Men ettersom århundrers dagligtale er annerledes, benytter vi her kantonesisk for hele språkgruppen.

Beskrivelse

Kantonesisk er kjent for å være det språket i verden som har flest tonemer (tonelag). Språket har seks eller sju tonemer (avhengig av dialekt), i motsetning til fire i standard mandarin.
De kantonesisktalende områdene ble innlemmet i Kina under Táng-dynastiet for 1300-års tid siden. 
Kantonesisk skrives med vanlige kinesisk hànzì, men språket har utvidet tegnsettet med omkring 2000 tegn. Ettersom de færreste av disse sær-kantonesiske tegnene brukes, avviker skrevet kantonesisk kun i liten grad fra standard kinesisk. Ordstillingen er imidlertid noe avvikende. I kantonesisk pop er det vanlig å ha ordstilling fra standard mandarin, men med kantonesisk uttale av ordene.  
På grunn av Hongkongs økonomi og kulturelle dominans, er kantonesisk den kinesiske dialekten (eller det av Kinas språk) som har den sterkeste stillingen bortsett fra Mandarin. Språket tales av omkring 80-100 millioner mennesker. 
Fordi underholdningsindustrien fikk utvikle seg fritt i Hongkong den tiden det var et britisk protektorat inntil 1997, utviklet det seg en kantonesiskspråklig musikk- og filmindustri. Fordi Folkerepublikken Kina ga mindre gode vekstvilkår til kommersiell kultur, førte dette til at kantonesiskspråklige filmer i vesten ble nærmest synonymt med «kinesisk» film. Siden 1960-tallet har det utviklet en særegen kantonesiskspråklig popmusikkform, kalt cantopop, som har har hatt en innflytelse på taiwanesisk og kinesisk pop («mandopop») som det britisk 60-tallspop har hatt på populærmusikken i Vesten.

Skriftspråk

Kantonesisk har historiskt blitt skrevet med tradisjonelle kinesiske skrifttegn, men på 1900-tallet oppstod et informelt kantonesisk skriftsystem som framfor alt benyttes i Hongkong. Det finnes nå tidsskrifter og aviser med kantonesisk snarere enn standardkinesisk skrift. Forskjellene er svært få og små.
I den kantonesiske skrift forekommer en del kinesiske tegn som ikke finnes i skreven standardkinesisk. Det kinesiske «是» er erstattet med «係», «不» med «唔» og «的 » med «嘅». Noen nyskapte unike tegn forekommer, blant dem «𨋢» () for heis.
Hongkongesiske HKSCS (Hong Kong Supplementary Character Set)  er et forsøk på å standardisere disse tegn.
Jyutping er et romaniseringssystem for standardkantonesisk som er blitt utviklet i Hongkong.
Oxycarenidae

Utseende

Tegene er små, flate, oftest mørkfargede. Hodet er ganske lite og trekantet. Antennene består av fire ledd og er middels lange. Hele oversiden er tydelig punktert. Frambeina har gjerne fortykkede lår med pigger på undersiden. Pronotum har rundede sider. Forvingene holdes flatt. Noen arter etterligner maur.

Levevis

Disse artene lever av frø av en lang rekke ulike plantegrupper. Artene er ikke særlig spesialiserte og kan leve på ulike planter. De har vanligvis én generasjon hvert år. Noen arter i slekten Oxycarenus kan gjøre skade i landbruket, særlig i bomullsdyrking ().
Istid 2

Handling

Istiden er over og isen begynner å smelte, noe som vil ødelegge dalen der Diego, Manny og Sid bor. De tre vennene må slå seg sammen for å advare alle andre om situasjonen. Rotta Scrat kommer også tilbake for å passe på sine elskede nøtter og hans påfunn er også denne gangen katalysatoren i fortellingen.
Phacellini

Utseende

Middelsstore, kraftige trebukker. Kroppsformen er kort og bred med markerte "skuldre" på dekkvingene, som er jevnt tilsmalnende bakover fra skuldrene. Antennene er lengre enn kroppen.

Utbredelse

Gruppen er utbredt i Mellom- og Sør-Amerika, fra Mexico til Chile.
Tater

Tater eller de reisende er i dag personer som hører til en (omreisende) folkegruppe med norsk romani som nedarvet språk. Knytningen mot romani er beskrevet i artikkel Skandinaviske romanifolk. Begrepet tater er omstridt og regnes særlig i Sverige (i den svenske formen tattare) siden slutten av 1900-tallet som et rasistisk uttrykk. I Norge er meningene om betegnelsen mer delt.
Svenska idrottsgalan 2006

Svenska idrottsgalan 2006 ble avholdt i Globen den 17. januar 2006. Dette var svensk idretts hedring av de beste idrettsutøverne i 2005 .
Cyphonocephalus smaragdulus

Utseende

En middelsstor, metallisk grønn gullbasse, hannene har litt forlengede bein (særlig forbeina) og to nokså lange, oppoverkrummede horn på hodet, disse er forgreinede i spissen.

Levevis

Larvene utvikler seg mellom råtnende plantemateriale, for eksempel i morkne stokker og oppsamlinger av visne blader. Puppestadiet er ganske langvarig hos denne arten. De voksne billene kommer gjerne til overmoden frukt og steder der det flyter ut sevje fra sår i trær.

Utbredelse

Arten er utbredt i India (Mysore).
Yumi Obe

Landslaget

Yumi Obe spilte 85 landskamper for Japans kvinnelandslag. Hun ble tatt ut i Japans tropp til VM i fotball 1991, VM i fotball 1995, Sommer-OL 1996, VM i fotball 2003 og Sommer-OL 2004.
Krenkerup

Krenkerup er en hovedgård på ca. 3700 hektar, beliggende i Guldborgsund kommune, på Lolland i Danmark.

Historie

Navnet Krenkerup blir nevnt i skriftlige kilder første gang i 1367, og gården var da eid av Axel Gøye. Den eldste delen av den eksisterende bygning stammer fra 1480. Slottet ble oppført omkring 1546 av Mogens Gøye. Palle Rosenkrantz utvidet bygningen på 1600-tallet. Juliane Frederikke Christiane Reventlow (1759-1793) var arving til eiendommen og giftet seg i 1774 med den tyske statskansler Karl August von Hardenberg. Hovedgårdens navn ble endret til Hardenberg, og tilbakeført til Krenkerup først i 1939. Eiendommen har ikke vært omsatt siden 1367, men alltid gått i arv. Eiendommen er stadig (2016) blant de største i landet i sitt slag.
Bygningen ble fredet i 1918.
8525 Nielsabel

IAU sin navnebegrunnelse

«8525) Nielsabel 1992 RZ_5. Discovered 1992 September 2 by E.W. Elst at La Silla. Named in memory of the famous Norwegian mathematician Niels Henrik Abel (1802–1829). In 1824 he proved the impossibility of solving a general equation of the fifth degree by radicals. Through his friendship with the editor Crelle, who encouraged him in his work, he wrote his masterpiece "Recherches sur les fonctions elliptiques" (1827), from which he could prove that Jacobi's work on elliptic integrals were consequences of his own work. It is interesting to note that neither Gauss {se planet (1001)} nor Cauchy showed interest in Abel's work.»
Gelao

Gelao (仡佬族 pinyin: Gēlǎozú) er ett av de 55 offentlig anerkjente minoritetsfolkene i Folkerepublikken Kina. Ifølge folketellingen i 2000 var det 579.357 av dem i Kina, for det meste i provinsene Guangxi og Guizhou.
Das Veilchen vom Montmartre

«Das Veilchen vom Montmartre» er en operette med libretto av Julius Brammer og Alfred Grünwald og musikk av Emmerich Kálmán. Operetten ble første gang oppført i Wien i 1930.
I Norge hadde operetten premiere på Den Nationale Scene i Bergen 6. mars 1931. Regien var ved Karl Bergmann, og Ewald Niegisch hadde ansvaret for den musikalske innstuderingen. og hovedrollen som Violetta ble Borghild Bodoms store gjennombrudd på scenen. Foruten teatrets egne skuespillere medvirket den svenske sangeren Oscar Tjernberg som Violettas ektemann, og Hulda Frisk-Gran som primadonnaen Ninon. På norsk har operetten fått tittelen «Fiolen fra Montmartre». 
Operetten ble også oppført fra 1. januar 1955 på Folketeatret i regi av Sam Besekow.[1]

Handling

Handlingen finner sted Frankrike under det andre keiserdømmet. En foreldreløs pike blir skuespiller, høster stor suksess, og gifter seg med en kunstmaler. Hun kjenner ikke sin bakgrunn, men har en medaljong med bilde av sin mor, og på bakgrunn av dette bildet blir hennes identitet avslørt. Hun er baronesse, og med tittelen følger det en stor formue.
Bembidion quadripustulatum

Utbredelse

Bembidion quadripustulatum finnes i nesten hele Europa, men mangler i nord, videre østover i Asia og i Nord-Afrika. Den er ikke registrert fra Norge.

Utseende

Bembidion quadripustulatum er en liten løpebille med en ganske slank og litt flat kroppsform. Antenneleddene har lange hårbørster i spissen, antennens fjerde ledd har fine, korte tilliggende hår (krever forstørrelse for å se). Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten Bembidion er like hverandre og er vanskelige å artsbestemme.

Levevis

Bembidion quadripustulatum tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Spetsnazgruppen Vympel

Spesialgruppa V, også kalt «Vympel» på russisk, er en russisk SPETSNAZ-enhet.   I 2017 var gruppen under kommando av FSB, men kunne også overføres til GRU ved behov. 
I begynnelsen het gruppen KGB Direktorat «V», med tilnavnet Vega-gruppen.  Vympel er dedikert til vern av strategiske installasjoner, og er regnet for en paramilitær enhet. Søstergruppen Alfa innen FSB er dedikert til kontraterrorisme.

Øvelse

Vympel må øve på samme måte som Alfa-gruppen, med taktiske øvelsesoppgaver, fallskjermhopping, førerøvelse av ulike kjøretøy, øvelse i ulike etterretningsdisipliner og ymse speialoppgaver.
Bronstein Cup

Bronstein Cup er en hurtigsjakkturnering som Sotra Sjakklubb arrangerer årlig hver høst. David Bronstein, stormester i sjakk og utfordrer til verdensmestertittelen i 1951, besøkte Sotra Sjakklubb i 1994 og deltok i (og vant) den første turneringen. Han ga tillatelse til at turneringen kunne bære hans navn. Turneringen inngår i Norges Grand Prix.
Fransk mesterskap i hinderløp 1892

Fransk mesterskap i hinderløp 1892 ble arrangert 10. april 1892, i Enghien-les-Bains. Dette var det femte franske mesterskapet i hinderløp som ble arrangert.
Rhizoplatys auriculatus

Utseende

En middelsstor (ca. 25-35 millimeter), avlang, blank, svartbrun hornbille. Hannen har et ganske kort, butt horn på hodet og et par knøler med en U-formet grop mellom foran på pronotum, forøvrig er kjønnene nokså like. Hodet er kort og bredt, litt tilspisset. Pronotum er rundet, kraftig punktert og ganske blankt. Dekkvingene er jevnbrede, uten punktstriper, fint og middels tett punktert.

Levevis

Larvene utvikler seg under barken på døde trær, mest løvtrær. De ser ut til å leve mest av andre insekter og vokser raskt, utviklingen tar ca. 4 måneder.
De voksne billene er aktive rovdyr som dreper og spiser andre insekter, men de spiser trolig også en del frukt. De kan leve opptil tre år som voksne.

Utbredelse

Arten er vidt utbredt i Afrika, fra Etiopia i nord til Sør-Afrika og Namibia i sør.
Heggflatvikler

Utseende

En nokså stor (vingespenn 18 – 23 mm), rødbrunlig måler. Forvingen er rødbrun, med en markert, mørk lengdestrek som går ut til vingespissen, som er markert, men ikke sigdformet. Rundt midten av vingen er det et tverrbånd av lysgrå, oppstående skjell. Bakvingen er brunhvit.

Levevis

Arten lever på blader av hegg, hagtorn, rogn og andre busker og løvtrær. De voksne sommerfuglene flyr fra juli til senhøsten, overvintrer så og flyr igjen en periode om våren.

Utbredelse

Den er utbredt i Nord- og Mellom-Europa og dessuten i Ussuri-området i Sibir.
I Norge er den kjent fra Østlandet og fra den indre delen av Møre og Romsdal.
Karl-Birger Blomdahl

Komponist

Som komponist ble Blomdahl en hovedskikkelse i Sverige i den eksperimentelle musikkens verden. Han brukte tolvtoneteknikk, men i hans tidlige verk avspeiles hans studier i barokkmusikk (neoklassisk Concerto grosso og Bach-inspirert Tre polyfona pianostycken). Senere kan man merke innflytelse fra Paul Hindemith, Bela Bartok og Igor Stravinsky i Pastoralsvit för stråkar (1948), et verk som var et resultat av vennskapet med dikteren Erik Lindegren. Lindegren bidro senere med tekster til oratoriet I speglarnas sal, operaene Aniara (1958) og Herr von Hancken (1962-64) samt kantaten ...resan i denna natt (1966). I operaene og ballettene samarbeidet han også med koreografen Birgit Åkesson.
Catfights and Spotlights

Catfights and Spotlights er det sjette studioalbumet til Sugababes, utgitt i oktober 2008.
Conchiebreen

Conchiebreen er en isbre på vestkysten av Palmer Land i Antarktis som flyter sørvest og ut i George VI Sound mellom Batterbee Mountains og Steeple Peaks. Den ble navnsatt av UK Antarctic Place-Names Committee etter løytnant Bertie J. Conchie i Royal Air Force, pilot i British Antarctic Survey i 1969–75.
Yuexi (Liangshan Yi)

Yuexi (kinesisk: 越西县; pinyin: Yuèxī Xiàn) er et fylke i det autonome prefekturet Liangshan Yi i provinsen Sichuan i Folkerepublikken Kina.
I 1999 hadde fylket en befolkning på 234 499.
Mansa Musa

Mansa Kanga Musa (arabisk:  مانسا موسى‎‎; født ca. 1280, død ca. 1337), også kjent som Musa I, også stavet Moussa, eller Løven fra Mali, var den berømte tiende konge (mansa; «kongenes konge» eller «keiser») av Maliriket. Han var grandnevø av Malirikets grunnlegger Sundjata. Da Mansa Musa besteg tronen i 1312 besto riket hans av territorier som tidligere hadde ligget under Ghanariket og Melle (Mali) og de omliggende områdene, og Musa hadde mange titler, som emir av Melle, hersker over Wangara-minene og erobrer av Ghanata, Futa-Jallon og mist ett dusin andre stater.  
Musa var også en hengiven muslim, og han lot bygge moskéer rundt om i riket for å spre islam ut til folket. I hans regjeringstid kom Timbuktu til å bli en viktig by innenfor den muslimske verden. Han ekspanderte også riket og innførte et handelssystem, og kan dermed regnes som en av Afrikas mest vellykkede politikere noensinne.
Musas hajj til Mekka i 1324 kom til å bli legendarisk. Det ble sagt at han ankom Kairo med en karavane med 60 000 personer og 80 kameler, hver lastet med to gullbarrer, som han blant annet delte ut til byens fattige, noe som skal ha ført til at gullprisen sank og ikke hevet seg igjen på flere år. Dette førte til og med til at han ble kjent hos karttegnere i det for han fjerne Europa, hvor han i 1375 ble avbildet (bildet) sittende på en trone med en gullklump i sin høyre hånd.
Etter å ha vendt tilbake fra reisen til Mekka og Medina hadde han med seg mange lærde, vokste Timbuktus betydning som religiøst og kulturelt kunnskapssentrum. Mange av bygningene Musa lot oppføre står fortsatt. Dette gjelder blant annet Djingareybermoskéen.
En oversikt fra 2012 forfektet at Mansa Musa var den rikeste person i verdenshistorien.
Termografi

Termografering (eller termografi) er en metode for å avlese temperatur på en overflate. Dette gjøres med et såkalt IR-kamera, eller termokamera som er sensitivt for infrarød stråling.
Termografering brukes ofte som et verktøy i undersøkelse av bygninger for å avdekke kuldebroer, i elektriske anlegg for å oppdage varmgang eller på andre områder der temperaturforskjeller kan gi en indikasjon på problemer.

Utbredelse

Termografering er enda et relativt nytt fagfelt i Norge. Takstmenn, utbyggere og andre tatt i bruk byggtermografering som et verktøy i sitt yrke. På elektrosiden har termografering vært benyttet som del av internkontrollen av elektriske anlegg.
Termografi har også blitt lansert som et diagnoseverktøy i pasientbehandling, men metoden har foreløpig ikke vist seg pålitelig nok sammenlignet med etablert diagnostikk.

Utdannelse

For å bli termografør stilles det egentlig ingen krav til verken utdannelse eller kompetanse for øvrig. Men flere og flere krever at de som utfører termografering er sertifisert enten via Nemko, DNV eller andre liknende aktører. Kursene for å bli termografør er veldig omfattende, og det kreves som regel at man er fagmann på det feltet man skal termografere for å bestå en slik prøve.
Termografiforum er en forening som jobber for at det skal bli økte krav til termograførenes kvalitet og at fagets renomé skal ivaretas.
Visnes

Vigsnes Kobbergruve

Visnes er et gammelt gruveområde. I 1865 fant skjerperen Mauritz Kartevold fra Jæren en rik kobbererts på «Vigsnes». Dette ble starten på en omfattende gruvedrift som varte fra 1865 til 1972. Fram mot 1895 var Vigsnes Kobberverk ett av de størte kobberverkene i Nord-Europa, og gruvene på Vigsnes stod for 70 % av Norges eksport. 800 personer arbeidet i gruvene på det meste, og 3000 mennesker bodde på Vigsnes, hvor verket drev et helt samfunn med skole, sykehus og ordenspoliti.
I dag omfatter gruveområdet et stort friluftsområde med bl.a. gamlegruva, smeltehytta, administrasjonsbygningen, to arbeiderboliger og den vakre parken som verkets franske direktør, Charles De France, anla. Man kan få omvisning på området eller vandre på egen hånd med en «fører».På museet er det utstillinger som presenterer den fantastiske gruvehistorien. Kobberet som ble brukt i Frihetsgudinnen i New York, kommer fra Visnes. Dette er sjekket gjennom kjemisk testing av kobber fra statuen og kobber fra gruva. Disse testene ble utført på Bell laboratoriumet i USA i 1986.
I Visnes finner man også en koselig krambod, gruvelekeplass i Fransehagen, og fine tur- og ridestier. Administrasjonsbygningen har blitt et særpreget serveringslokale hvor du kan få servert fantastiske mat. Visnes er også et egnet sted for arrangement, der servering og kulturhistorie knyttes sammen.
Tjønndalen turisthytte

Tjønndalen er ei lita, ubetjent turisthytte i Bygland kommune i Setesdalsheiene.    Hytta drives av DNT Sør og har plass til åtte personer.
DS «Erich Lindøe» (1912)

Krigsforlis

DS «Erich Lindøe» var lastet med kull på reise fra Glasgow til Gibraltar. 1. desember 1916 ble hun stanset av den tyske ubåten UB-37 i Det Keltiske hav (N47.45 W07.48). Hun ble deretter sprengt. Hele mannskapet overlevde senkingen.
Vic-II

VIC-II (Video Interface Chip II), også kjent som MOS Technology 6569/8565/8566 (PAL-versjoner) og 6567/8562/8564 (NTSC), er mikroprosessoren som generer Y/C/kompositt video-grafikk og DRAM oppdaterings-signaler i Commodore 64 og Commodore 128.
VIC-II, som kom etter MOS Technology sin opprinnelige VIC (mikroprosessoren i bruk i Vic-20) var en av de viktigste årsakene bak den store suksessen til Commodore 64.
Freddie Veseli

Landslaget

Han ble tatt ut i Albanias EM-tropp til EM i Frankrike 2016.
Nordre Repøya

Nordre Repøya er ei øy som utgjør en del av Svalbard, i øygruppen Repøyane. Øya ligger rett nord for Nordaustlandet, litt nord for Glenhalvøya og Søre Repøya. Den er en del av Nordaust-Svalbard naturreservat.
Arealet av øya er om lag 5 km².
Chalcodryidae

Utseende

Middelsstore, avlange, mer eller mindre matt brunlige biller. Antennene er nokså lange og trådformede, palpene har et forstørret ytterste ledd.
Som vanlig for gruppen Heteromerer har for- og mellomføttene fem ledd, bakføttene fire. Disse leddene er ganske tynne.

Utbredelse

Disse billene finnes bare på New Zealand.
Badminton under Sommeruniversiaden 2015

Badminton var en del av Sommeruniversiaden 2015, og ble arrangert fra 6. til 12. juli i Hwasun Hanium Culture Sports Center i Hwasun i Sør-Korea. Det ble konkurrert singel for menn og kvinner, double menn, kvinner og mix, og mix lag.
Gökhan Saki

MMA

Tidlig i hans karriere som kickbokser, gikk Saki en kamp i MMA. Oppgjøret, som fant sted juli 2004, tapte han på teknisk knockout mot James Zikic. Saki tok kampen mot sin langt mer erfarne motstander til tross for at han da hadde så begrenset kjennskap til MMA at han måtte instrueres i sportens regler før kampen.

Ultimate Fighting Championship

Etter et toårig avbrekk fra profesjonell kampsport, kunngjorde Saki 25. mai 2017 at han hadde signert kontrakt med den fremste MMA-organisasjonen, UFC. 
Hans første motstander var brasilianske Henrique da Silva, som før kampen stod bokført med to seire og tre tap i UFC. Sakis overlegne ferdigheter som kickbokser viste seg tydelig fra starten av første runde. Etter 35 sekunder av første runde slo Saki ned sin motstander, men avstod fra å forsøke avslutte kampen på gulvet hvor hans motstander var antatt å ha en klar ferdighetsmessig fordel. Saki motstod  motstanderens forsøk på å tvinge kampen ned på gulvet, og pepret motstanderen med harde slag. Da det mot slutten av runden ble det tydelig at Saki begynte gå tom for krefter, benyttet Da Silva muligheten til å angripe. Avkreftet, på gyngende grunn med ryggen mot buret og motstanderen svingende løs, kontret Saki med en presis venstre krok som slo motstanderen ut av kampen. Etter kampen innrømmet Saki at en lærdom han trakk fra erfaringen er at han må jobbe for å bli mer utholdende.
Mot Khalil Rountree Jr. møtte Gökhan Saki hardere motstand. Den mer atletiske motstanderen besvarte Sakis fremstøt med kjappe kontringer. Etter halvannet minutt ble Saki slått i bakken av et eksplosivt venstreslag idet han selv sendte avgårde et venstre rundspark. Ettersom Saki var antatt å ha en klar fordel stående, fikk kampen et uventet utfall.
Marcello Mastroianni

Bakgrunn

Hans foreldre var fattige bønder. Under andre verdenskrig arbeidet han en kort periode som tegner, før han ble sendt til en arbeidsleir av tyskerne. Han klarte å rømme, og tilbrakte resten av krigen i et vindusrom i Venezia. Etter krigen dro han til Roma, der han på dagtid arbeidet som kontorist, og om kvelden begynte å spille teater.

Filmskuespiller

Han hadde sin filmdebut i 1947 i den italienske versjonen av Victor Hugos Les Misérables. Fra midten av 1950-årene etablerte han seg som internasjonal stjerne. Han var minneverdig i Federico Fellinis La dolce vita (1960). 
Han var gift med en og samme kvinne fra 1948 og fram til sin død. Likevel hadde han flere omtalte kjærlighetsforhold. Mot slutten av 1960-årene med Faye Dunaway, som han traff under innspillingen av Et sted for elskende. Årene 1971–1975 hadde han et kjærlighetsforhold til den franske skuespilleren Catherine Deneuve. Henne fikk han også en datter med.